Суҳроб Усмонов

Суҳроб Султонович Усмонов — коргардони опера ва ҳунарпешаи тоҷик, саркоргардони Театри давлатии академии опера ва балети ба номи Садриддин Айнӣ. Ӯ ягона мутахассиси соҳаи коргардонии опера дар Тоҷикистон мебошад, ки давраи пурраи таҳсилро дар Донишкадаи давлатии санъати театрии Россия (ГИТИС) хатм намудааст.А. Мифтахова. Сухроб Усмонов: «Профессия «оперный режиссер» не актуальна в Таджикистане». «Asia-Plus» (8 июни 2022).

 Зиндагинома 
Суҳроб Усмонов дар шаҳри Душанбе дар оилаи ҳунарманди шинохта, Ҳунарпешаи шоистаи Тоҷикистон Султон Усмонов ба дунё омадааст. Аз овони кӯдакӣ дар муҳити театр ба воя расида, дар намоишномаҳои падараш, аз ҷумла дар асари классикии «Рустам ва Суҳроб», нақшҳои хурд офаридааст. 

 Таҳсилот 
 Бо маслиҳати падар ба Донишкадаи давлатии санъати театрии Россия (ГИТИС) ба факултаи театри мусиқӣ дохил шуд.
 Дар шӯъбаи рӯзона дарси устод Александр Бармакро гирифта, сипас бинобар оғози фаъолияти корӣ дар Тоҷикистон, таҳсилро дар шӯъбаи ғоибона дарси Виктор Рябов идома дод ва онро бо муваффақият хатм намуд.О. Романцова. Сухроб Усмонов: «Если нет творческой работы, все теряет смысл». Журнал «Перспектива» (2023).

 Фаъолияти ҳунарӣ 
Суҳроб Усмонов фаъолияти худро ҳамчун ҳунарпеша дар Театри давлатии драмаи русии ба номи В. В. Маяковский оғоз карда, дар намоишномаҳои «Оташи дил», «Мо ҳама бародарем» ва «Макбет» нақш офаридааст.

Аз соли 2015 инҷониб дар Театри давлатии академии опера ва балети ба номи Садриддин Айнӣ фаъолият мекунад. Тӯли фаъолияти худ зиёда аз 18 намоишнома, аз ҷумла операҳои классикӣ ва асарҳои мусиқии кӯдаконаро ба саҳна гузоштааст.

 Гурӯҳи театрии «Эҳё» 
Соли 2024 Суҳроб Усмонов Гурӯҳи театрии «Эҳё»-ро (Ренессанс) таъсис дод. Ҳадафи ин лоиҳа омезиши жанрҳои мухталиф — овозхонӣ, хореография ва театри драмавӣ мебошад. Гурӯҳ бо дастгирии Вазорати фарҳанги Тоҷикистон ва Дафтари Швейтсария оид ба ҳамкорӣ фаъолият мекунад.Ҳ. Тоҳирӣ. Суҳроб Усмонов: “Ба намоишҳоямон касеро маҷбурӣ намеорем”. «Dialog.tj» (9 сентябри 2024).

 Осор 
 Опера ва опереттаҳо: 
 «Иоланта», «Пиковая дама», «Евгений Онегин» (Пётр Чайковский);
 «Травиата» (Ҷузеппе Верди);
 «Летучая мышь» (Иоганн Штраус);
 «Кармен» (Жорж Бизе) — бори аввал дар Тоҷикистон бо забони аслии франсавӣ (2023).

 Намоишҳои Гурӯҳи «Эҳё»: 
 «Король Лев» (Шери Жён);
 «Дракула: Муҳаббат қавитар аз марг аст»;
 «Рустам ва Суҳроб» (дар асоси «Шоҳнома»).

 Ҷоизаҳо 
 2022: Финалисти V Ҷашнвораи байналмилалии коргардони ҷавони опера «Нано-Опера» (Москва, Русия). Ӯ аз байни зиёда аз 200 довталаб ба қатори 10 нафар беҳтаринҳо ва дар ниҳоят ба шашгонаи финалистон дохил шуд.

 Эзоҳ 

Гурӯҳ:Ҳунарпешагони Тоҷикистон
Гурӯҳ:Коргардони Тоҷикистон
Гурӯҳ:Зодагони Душанбе
Гурӯҳ:Коргардони опера